শাবনূর
শাবনূর ১৯৭৯ সালের ১৭ ডিসেম্বর বাংলাদেশের যশোর জেলার শার্শা উপজেলার নাভারণে জন্মগ্রহণ করেন। পারিবারিক ভাবে তার নাম রাখা হয় কাজী শারমিন নাহিদ "নুপুর"। পরে স্বনামধন্য নির্মাতা এবং তার মেনটর এহতেশাম তার নাম রাখেন শাবনূর। শাবনূর শব্দের অর্থ রাতের আলো। শাবনূরের পিতার নাম শাহজাহান চৌধুরী। তিন ভাই বোনের মধ্যে সবচেয়ে বড় তিনি। বোন ঝুমুর এবং ভাই তমাল দুজনেই নিজ নিজ পরিবারসহ অস্ট্রেলিয়া প্রবাসী।
আমিন খান
আমিন খান (জন্ম: ২৪ ডিসেম্বর, ১৯৭২) একজন বাংলাদেশী চলচ্চিত্র অভিনেতা। নব্বইয়ের দশকে এফডিসির “নতুন মুখের সন্ধানে” প্রতিযোগিতার মাধ্যমে চলচ্চিত্রে প্রবেশ করেন এবং স্বকীয় ভাবমূর্তি গড়ে তুলতে সহ্মম হন। তার উল্লেখযোগ্য চলচ্চিত্রের মধ্যে রয়েছে, ফুল নেবো না অশ্রু নেবো, স্বপ্নের নায়ক, বীর সন্তান, বাংলার কমান্ডো, হৃদয় আমার, হীরা চুনি পান্না, পিতার আসন, হৃদয়ের বন্ধন ইত্যাদি। চলচ্চিত্র জীবনে এখন পর্যন্ত তিনি ১৬০টির বেশি চলচ্চিত্রে অভিনয় করেছেন।